section_heading: Koncept
paragraph_text: U tekstualnim komentarima 'Izdanja za sakupljače' filma Zvjezdane staze: Prvi kontakt, Michael Okuda je otkrio kako su autori Nove generacije počeli raditi na ideji Borga još tijekom prve sezone serije (Nova Generacija: "Zavjera"), koja je uvela parazitsku vrstu koja je preuzimala kontrolu nad tijelima važnih federacijskih dužnosnika. Posada Enterprisea-D je sve spriječila, a bića se više nisu pojavila. Planovi tima za reintegraciju Borga u seriju započeli su suptilno, misterijem nestalih kolonija s obje strane Neutralne zone (Nova Generacija: "Neutralna zona"), kulminiravši susretom Borga s posadom Enterprisea (Nova Generacija: "Q tko?").